Številka: 900-1/22-43

Datum: 10.02.2025

**Z A P I S N I K**

24. redne seje Sveta Krajevne skupnosti Solkan, ki je bila v četrtek, 20. februarja 2025, v Domu KS Solkan, Trg J. Srebrniča 7, s pričetkom ob 18.30 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Dejan Makarovič, David Podgornik, Emil Bašin, Andrejka Prijon, Vidojka Harej, Branko Belingar

Neopravičeno odsoten: Vasja Medvešček, Jernej Vidmar Bašin

**D n e v n i r e d :**

1. **Pregled in potrditev zapisnika 23. redne seje**
2. **Pregled in sprejetje inventurnega poročila za leto 2024**
3. **Pregled in sprejetje zaključnega računa za leto 2024**
4. **Predlogi in pobude krajanov**
5. **Razno**

**Ad1**

Branko Belingar obvesti prisotne o pogovoru glede predloga Mestne občine Nova Gorica za postavitev javno dostopnih gasilnih aparatov in defibrilatorjev. Svetniki so mnenja, da za gasilne aparate ni potrebe, če pa želi Mestna občina Nova Gorica postaviti gasilne aparate in jih tudi vzdrževati, potem jim lahko Krajevna skupnost omogoči prostor za namestitev.

 Glede možnosti podaljšanja pogodbe o najemu teniških igrišč sedanjemu najemniku svetniki sprejmejo

 **SKLEP:** Najemniku se predlaga, da se glede na odgovor pravne službe Mestne občine Nova Gorica o nezmožnosti sklenitve pogodbe do leta, ko ima Krajevna skupnost Solkan služnostno pravico s strani Soških elektrarn, pogovori s predstavniki na Soških elektrarnah o morebitni direktni možnosti najema.

 Na zapisnik 23. redne seje svetniki nimajo pripomb in ga soglasno sprejmejo.

**Ad2**

Svetniki obravnavajo inventurno poročilo za leto 2024.

**SKLEP**: Svetniki sprejmejo sklep o sprejetju inventurnega poročila za leto 2024.

Predsednica seznani svetnike z dvema investicijama v teku in sicer: za ureditev Mizarskega muzeja z atrijem (pod inv. številko 0037241) ter ureditev atrija pri Domu KS Solkan (pod inv.št.0037608). Prva investicija je bila zaključena v letu 2015, druga pa v letu 2019 in nista bili še dani v uporabo. Glede na predlog računovodstva Mestne občine Nova Gorica, bi v letu 2025 to uredili in prenesli v uporabo.

Svetniki sprejmejo

**SKLEP**: Investiciji v teku pod navedenimi številkami se v letu 2025 dajo v uporabo.

**Ad3**

 Svetniki so se seznanili z zaključnim računom KS Solkan za leto 2024 in sprejmejo

 **SKLEP:** Svetniki sprejmejo zaključni račun KS Solkan za leto2024.

**Ad4**

Predlogi in pobudo krajanov:

Tomaž Vuga je na Krajevno skupnost poslal dopis o predlogu za postavitev protihrupne ograje ob solkanskem pokopališču. Svetniki se strinjajo s predlogom, da Krajevna skupnost pošlje dopis na Mestno občino in na DRSI.

 **SKLEP:** Predlog se pošlje na Mestno občino Nova Gorica in DRSI ter v vednost tudi podžupanu na Mestno občino Nova Gorica, zadolženemu za Krajevne skupnosti.

 **Ad5**

Razno:

* iz Mestne občine Nova Gorica je Krajevna skupnost dobila zaprosilo za mnenje o prodaji dveh zemljišč in sicer parc. št. 988/19 k.o. 2303 Solkan in parc. št. 2481/2 k.o. 2303 Solkan

Svetniki sprejmejo

**SKLEP**: K prodaji zemljišč Krajevna skupnost Solkan podaja pozitivno mnenje.

* KS Solkan je prejela dopis za GO GAMES - igre, ki se ponovno izvajajo 17. maja 2025. Prosijo za prijavo in pridobitev ekip

Svetniki sprejmejo

**SKLEP:** Branko Belingar in Andrejka Prijon se dogovorita o možnosti sodelovanja na igrah.

* Predsednica pove, da je bilo na redarsko službo s strani KS Solkan poslano obvestilo o zapuščenem vozilu pri Kajak centru. Vozilo je bilo odstranjeno.
* Branko pove, da je KS Solkan 9.12.2024 dala na Mestno občino Nova Gorica predlog spremembe Odloka o pokopališki dejavnosti glede prostora za raztros pepela. Odgovora s strani Mestne občine Nova Gorica do seje KS Solkan še ni prejelo. Branko Belingar predlaga, da se na Mestno občino pošlje dopis, ker KS Solkan ni prejela odgovora, da se Mestna občina s predlogom strinjate in KS Solkan z investicijo nadaljuje.

Branko Belingar se je z g. Kraljem s strani župnije tudi pogovarjal, da bi prostor na nasprotni strani vežice škofija odstopila Krajevni skupnosti za raztros. Pove tudi, da ima g. Vinko Torkar že načrte iz časov širjenja pokopališča in bi pripravil predlog prostora za raztros.

* Branko pove, da se je dogovoril z izvajalcem glede tribun za Domom KS Solkan, da bodo do konca maja postavljena.
* Predsednica pove, da je bila na sestanku delovne skupine za Trg M. Plenčiča in so se pogovarjali o tem, da je dolgoročna namera Mestne občine, da bi vse nepremičnine, ki jih ima KS Solkan prišle njeno last. Spraševali so, če ima KS Solkan kakšne nepremičnine v lasti, zaradi odkupa Vino Gorica.
* Tajnica pove, da je hišnik je opozoril, da v sanitarijah v zgornjem nadstropju doma pušča voda pri odtokih, ki so zelo stari in se jih ne da več sanirat. Svetniki ugotavljajo, da je cela inštalacija stara in prepereva. Potreben je gradbeni poseg. Svetniki sprejmejo

 **SKLEP:** Boštjan Koršič se pozanima pri izvajalcu za morebitno sanacijo.

* Tomaž predlaga, da se ponovno pošlje odgovornim na Mestni občini Nova Gorica dopis, da luči pri spomeniku še vedno ne gorijo.
* Tomaž opozori, da nekateri pisci v solkanski časopis ne upoštevajo predpisane dolžine članka. Predsednica predlaga, da urednica še enkrat napiše obvestilo v časopis, da naj se pisci držijo navodil o dolžini člankov.
* Andrejka pove, da priprava za srečanje starejših poteka po načrtu. Prosi svetnike za pomoč pri organizaciji na dan srečanja. Ocenjuje, da bo približno prisotnih kot v lanskem letu.
* Predsednica prisotne obvesti, da bo 7. marca 2025 otvoritev razstave v veliki dvorani Doma KS Solkan ge. Bože Bucik.
* Boštjan prosi, da se Komicu izda naročilnico za popravilo klopi pri Žogici po ponudbi.
* Emil Bašin opozori, da sta bila na pokopališču oba svečemata polomljena.

Izdane naročilnice:

* Pahor Tomislav – tehnična pomoč pri predstavitvi filma 60 let smučarskega kluba Gorica
* EP Evropapir – pisarniški material letna naročilnica 2025
* Marko Lutman s.p. – sanitarni material – letna naročilnica 2025
* Sitografika Branko Leban – naročilnica za potrebe tiska – letna naročilnica 2025
* Knjigoveznica Ličen Edvin - naročilnica za vezavo solkanskega časopisa
* RIRDS –naročilnica za material za fotografsko razstavo
* Cvetličarna Anita Flajs – šopek za stoletnika

Seja je bila zaključena ob 19.45

Po zvočnem zapisu zapisala:

Vilma Ninin

 Predsednica Sveta KS Solkan

 Ksenija Brumat

